TMB ออกแคมเปญเงินฝากใหม่
TMB เปิดบริการเงินฝาก 13 เดือน ดอกเบี้ย 1.3% ตั๋วแลกเงิน 13 เดือน ดอกเบี้ย 1.4%
17 มี.ค. 2553

TMB เปิดบริการเงินฝาก 13 เดือน ดอกเบี้ย 1.3% ตั๋วแลกเงิน 13 เดือน ดอกเบี้ย 1.4%
นางสาวสุชาดา วนภานุเบศ ผู้อำนวยการผลิตภัณฑ์เงินฝาก ธนาคารทหารไทย (TMB) เปิดเผยว่า ธนาคารได้เปิดบริการเงินฝากประจำ 13 เดือนนี้ ดอกเบี้ยในอัตราสูงเป็นพิเศษ 1.3% เปิดบัญชีขั้นต่ำ 10,000 บาท ซึ่งเป็นเงินฝากประจำที่สวนกระแสอัตราดอกเบี้ยเงินฝากประจำทั่วไป ที่ปัจจุบันส่วนมากลูกค้าจะได้รับดอกเบี้ยเพียง 0.75% ต่อปี สำหรับการฝากเงินในบัญชีเงินฝากประจำทั่วไป 12 เดือน 
นางกาญจนา โรจวทัญญู ผู้ช่วยกรรมการผู้จัดการใหญ่ สายงานส่งเสริมการตลาดลูกค้ารายย่อย TMB กล่าวเสริมว่า ลูกค้ากลุ่มเป้าหมายที่ออมเงินในบัญชีประเภทนี้  ชอบที่จะออมเงินในระยะเวลาปานกลางถึงค่อนข้างยาว เพื่อจะได้รับผลตอบแทนที่น่าพอใจ แต่ในภาวะดอกเบี้ยค่อนข้างต่ำในปัจจุบัน ลูกค้ากลุ่มนี้บางส่วนจึงต้องหันไปลงทุนในผลิตภัณฑ์การเงินที่มีความเสี่ยงมากขึ้น เพราะคาดหวังในผลตอบแทนที่มากขึ้นเช่นกัน  
นอกจากนี้ ธนาคารยังเสนอตั๋วแลกเงิน 13 เดือน ดอกเบี้ยพิเศษ 1.4% ต่อปีอีกด้วย และช่วงนี้ลูกค้าสามารถเปิดบัญเงินฝากประจำ 13 เดือนและตั๋วแลกเงิน 13 เดือน ตั้งวันนี้-10 เม.ย.53 และในช่วงเวลาแคมเปญ TMB Reaching for Goal จะได้รับสิทธิ์ลุ้นไปชมการแข่งขันฟุตบอลโลก 2010 ทุกนัดสำคัญจนถึงรอบชนะเลิศ พร้อมทริปท่องเที่ยวประเทศแอฟริกาใต้ 12 วัน 11 คืน และยังรางวัลอื่นๆอีกมากมายให้ลุ้นมูลค่ารวม 3.4 ล้านบาท